
Manifestare  dedicată Zilei  Dreptului  Internațional  Umanitar (I)
România marchează, la 14 mai, Ziua Dreptului Internațional Umanitar. Institurea ei  s-a făcut prin Legea 177/2013. Este data când în 1954, țara noastră a devenit parte La Convențiile de la Geneva din 12 aug. 1949.
Adoptarea legii s-a făcut publică în momentul lansării în Parlamentul Rămâniei a unei lucrări de referință în domeniu: „Dicționarul enciclopedic de drept internațional umanitar – de la origini până în prezent” apărută sub egida Asociației Române de Drept Umanitar – Filiala Prahova (ARDUPH. În data de 14 mai 2013, ARDUPH organiza la Camera Deputațillor o activitate de informare și sensibilizare cu privire la problematica umanitară. În acel context, demersurile promovate de Comisia Națională de Drept Umanitar  ajungeau la final.
În acest an se marchează practic, prima ediție a ZILEI DIU. Evenimentul fiind în atenția ARDUPH, cuprinde o serie de manifestări specifice. Prima dintre acestea este organizată în data de 28 aprilie a.c., la Biblioteca Comunală din Ariceștii-Rahtivani  în cooperare cu Primăria și unitățile școlare din localitate.
               Principalele momente ale manifestării sunt:
11.00 – 11.45
1. Lansare „Dicționar enciclopedic de DIU, de la origini până în prezent”, vol. I și II; Autori: prof. univ. dr. Ionel Cloșcă, dr. Dumitru Codiță; Editura Karta Graphic.
11.45 – 12.45
2. Vernisajul expoziției de pictură cu tema „Copiii  lumii doresc pacea!” (prof. coordonator: Dorel Oprescu). Elevii școlilor din  comună, ale căror picturi se vor clasa pe locurile 1-3 vor fi premiate prin grija d-lui primar Alexandru Cristea.
3. Expoziție de carte cu tema: „Să cunoaștem dreptul internațional umanitar!”
Pentru disponibilitatea și sprijinul acordat în desfășurarea manifestării ARDUPH adresează grațioase mulțumiri d-lui primar Alexandru Cristea, dnei director prof. Elena Lazăr, Școala Gimnazială Nedelea și dnei director Elena Miculeasa, Biblioteca Comunală, Ariceștii Rahtivani.

